b'\n_START_ARTICLE_\nPadegamasis butelis\n_START_PARAGRAPH_\nPadegamasis butelis, Molotovo kokteilis\xc2\xa0\xe2\x80\x93 butelis su skystu padegamuoju mi\xc5\xa1iniu, naudojamas kaip padegamasis ginklas._NEWLINE_Padegamieji buteliai yra lengvai pagaminamas ginklas, tod\xc4\x97l yra populiarus partizan\xc5\xb3, miesto m\xc5\xab\xc5\xa1i\xc5\xb3 ir riau\xc5\xa1i\xc5\xb3 ginklas. Ginklo paskirtis padegti taikin\xc4\xaf._NEWLINE_Padegam\xc5\xb3j\xc5\xb3 buteli\xc5\xb3 gamyba ir pardavin\xc4\x97jimas daugelyje pasaulio \xc5\xa1ali\xc5\xb3 u\xc5\xbedrausti.\n_START_SECTION_\nPavadinimo kilm\xc4\x97\n_START_PARAGRAPH_\nPavadinimas \xe2\x80\x9eMolotovo kokteilis\xe2\x80\x9c buvo sugalvotas suomi\xc5\xb3 \xc5\xbdiemos karo metu.  Tai, pa\xc5\xa1iepiantis Soviet\xc5\xb3 S\xc4\x85jungos u\xc5\xbesienio reikal\xc5\xb3 narkom\xc4\x85 Via\xc4\x8deslav\xc4\x85 Molotov\xc4\x85, vien\xc4\x85 i\xc5\xa1 Ryt\xc5\xb3 Europos padalinimo pagal Ribentropo-Molotovo pakt\xc4\x85 autori\xc5\xb3 ir vykdytoj\xc5\xb3, pavadinimas. \xc5\xa0is paktas ir jo s\xc4\x85lygota Soviet\xc5\xb3 S\xc4\x85jungos politika buvo pla\xc4\x8diai pa\xc5\xa1iepiama Suomijoje, \xc4\xafskaitant ir deklaracijas, skelbtas per soviet\xc5\xb3 radij\xc4\x85, es\xc4\x85 Suomijos bombardavimas yra oro paj\xc4\x97g\xc5\xb3 vykdoma humanitarin\xc4\x97 maisto pristatymo badaujantiems kaimynams misija. Suomiai sarkasti\xc5\xa1kai pramin\xc4\x97 soviet\xc5\xb3 kasetines bombas \xe2\x80\x9eMolotovo duonos krep\xc5\xa1eliais\xe2\x80\x9c.  Kai buvo prad\xc4\x97ta efektyviai atakuoti soviet\xc5\xb3 tankus rankin\xc4\x97mis padegamosiomis bombomis, suomiai \xc4\x97m\xc4\x97 jas vadinti \xe2\x80\x9ekokteiliais Molotovui\xe2\x80\x9c arba tiesiog \xe2\x80\x9eMolotovo kokteiliais\xe2\x80\x9c, kaip \xe2\x80\x9eg\xc4\x97rim\xc4\x85 si\xc5\xabloma kartu su maistu\xe2\x80\x9c.  Pats Molotovas neig\xc4\x97 ir niekino \xc5\xa1\xc4\xaf vard\xc4\x85, ypa\xc4\x8d po to, kai sovietai susid\xc5\xabr\xc4\x97 su pla\xc4\x8diai paplitusiu Molotovo kokteili\xc5\xb3 m\xc4\x97tymu, protestuojant prie\xc5\xa1 sovietus Ryt\xc5\xb3 Europoje jau po Antrojo pasaulinio karo.\n_START_SECTION_\nPadegimo b\xc5\xabdai\n_START_PARAGRAPH_\nPapras\xc4\x8diausias b\xc5\xabdas\xc2\xa0\xe2\x80\x93 butelis apri\xc5\xa1amas skuduru, kuris prie\xc5\xa1 naudojim\xc4\x85 sudr\xc4\x97kinamas degiu skys\xc4\x8diu (da\xc5\xbenai\xc2\xa0\xe2\x80\x93 i\xc5\xa1 butelio) ir padegamas. Butelis svied\xc5\xbeiamas su liepsnojan\xc4\x8diu skuduru. Buteliui sudu\xc5\xbeus liepsna padega padegam\xc4\x85j\xc4\xaf mi\xc5\xa1in\xc4\xaf. Da\xc5\xbenai prie butelio b\xc5\xabdavo priri\xc5\xa1amas specialus degtukas._NEWLINE_Efektyvesnis b\xc5\xabdas\xc2\xa0\xe2\x80\x93 naudoti padegam\xc4\x85j\xc4\xaf mi\xc5\xa1in\xc4\xaf, kuris ore u\xc5\xbesidega savaime. Tokie mi\xc5\xa1iniai paprastai turi baltojo fosforo. Tokie padegamieji buteliai patogesni naudoti, nes j\xc5\xb3 nereikia padegin\xc4\x97ti, ma\xc5\xbeiau \xc5\xa1ans\xc5\xb3, kad buteli\xc5\xb3 metik\xc4\x85 pasteb\xc4\x97s prie\xc5\xa1as.\n_START_SECTION_\nIspanijos pilietinis karas\n_START_PARAGRAPH_\nVienas pirm\xc5\xb3j\xc5\xb3 kart\xc5\xb3, kur naudoti padegamieji buteliai, buvo Ispanijos pilietinis karas. 1936\xc2\xa0m. generolo Fransisko Franko sukil\xc4\x97liai padegamuosius butelius su benzinu naudojo  prie\xc5\xa1 Ispanijos respublikon\xc5\xb3 pus\xc4\x97je kovojusius sovietinius tankus T-26 ir BT-7.\n_START_SECTION_\nChalchin-Golo konfliktas\n_START_PARAGRAPH_\n1939\xc2\xa0m. Mongolijos ir Man\xc4\x8dukuo valstyb\xc4\x97s pasienyje, prie Chalchin-Golo up\xc4\x97s, \xc4\xafvyko ginkluotas konfliktas, kuriame i\xc5\xa1 tikro kov\xc4\x97si Japonijos ir SSRS kariuomen\xc4\x97s. Japonijos kariuomenei tr\xc5\xabko prie\xc5\xa1tankin\xc4\x97s ginkluot\xc4\x97s, tod\xc4\x97l ji naudojo benzininius padegamuosius butelius. Japonai skelb\xc4\x97, kad j\xc5\xb3 p\xc4\x97stininkai \xc5\xa1iais buteliais sudegino kelis \xc5\xa1imtus soviet\xc5\xb3 tank\xc5\xb3, ta\xc4\x8diau Raudonosios armijos archyvai to nepatvirtina.\n_START_SECTION_\nVokietijos-Lenkijos karas\n_START_PARAGRAPH_\nLenkijos Armija Krajova naudojo padegamuosius butelius, kurie sudu\xc5\xbe\xc4\x99 u\xc5\xbesidegdavo savaime. Prie butelio pritvirtintas audeklo dagtis b\xc5\xabdavo persunktas kalio chlorato ir cukraus mi\xc5\xa1iniu ir i\xc5\xa1d\xc5\xbeiovintas. Padegamajame mi\xc5\xa1inyje buvo \xc4\xafmai\xc5\xa1yta koncentruotos sieros r\xc5\xabg\xc5\xa1ties, kuri, sudu\xc5\xbeus buteliui, padegdavo chloratu apdorot\xc4\x85 skudur\xc4\x85 ir kartu\xc2\xa0\xe2\x80\x93 padegam\xc4\x85j\xc4\xaf mi\xc5\xa1in\xc4\xaf.'